**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

tel. 64860090, fakss 64860079, e-pasts: dome@madona.lv

APSTIPRINĀTI

ar Madonas novada pašvaldības domes

30.11.2017. lēmumu Nr.690 (protokols Nr.25, 57.p.)

**Saistošie noteikumi Nr.25**

**Grozījumi Madonas novada pašvaldības 27.01.2010. saistošajos noteikumos Nr.2 „Noteikumi par vienreizēju materiālu pabalstu piešķiršanu Madonas novadā”**

 *Izdoti saskaņā ar likuma*

*„Par pašvaldībām” 43.panta trešo daļu*

Izdarīt Madonas novada pašvaldības 2010.gada 27.janvāra saistošajos noteikumos Nr. 2 “Noteikumi par vienreizēju materiālu pabalstu piešķiršanu Madonas novadā” šādus grozījumus:

1. Svītrot 2.1. punktā vārdus “dāvanu karte”.

2. Izteikt 2.1.2. apakšpunktu šādā redakcijā:

“2.1.2. Materiālais pabalsts 200 *euro* apmērā par katru jaundzimušo bērnu ir vienreizējs.”

3. Izteikt 2.1.5. punktu šādā redakcijā:

“2.1.5. Materiālo pabalstu sociālais dienests piešķir un pārskaita pabalsta pieprasītājam uz norādīto kontu, pamatojoties uz Madonas novada Dzimtsarakstu nodaļā iesniegtu iesniegumu.”

4. Aizstāt 2.2.2.apakšpunktā skaitli un vārdus “12 (divpadsmit) mēnešus” ar skaitli un vārdiem “5 (piecus) gadus”.

5. Aizstāt 2.5. punktā vārdu „pabalsts” ar vārdu „pabalsti”.

6. Papildināt 2.5.punktu ar 2.5.4. apakšpunktu šādā redakcijā:

“2.5.4. Pabalsts veselības aprūpes pakalpojumu apmaksai 50% apmērā tiek piešķirts primāro un sekundāro ambulatoro, kā arī stacionāro veselības aprūpes pakalpojumu izdevumu kompensācijai, ar ārsta recepti nozīmētu medikamentu, ierīču un kopšanas līdzekļu iegādes izdevumu kompensācijai. Kopējā pabalsta summa vienai personai ir līdz 150 *euro* gadā. Lai saņemtu pabalstu, jāiesniedz izraksts par ārstēšanos stacionārā, izziņa par ambulatoro ārstēšanos (veidlapa Nr. 27/u), stingrās uzskaites čeki vai kvītis par veselības aprūpes pakalpojumu apmaksu.

7. Papildināt saistošos noteikumus ar 2.6.punktu šādā redakcijā:

“2.6. Pabalsts bērna izglītībai tiek piešķirts vispārizglītojošo skolu, obligātās pirmsskolas izglītības iestāžu, vidējo profesionālo mācību iestāžu audzēkņiem vienu reizi gadā – 45 *euro* vienam bērnam daudzbērnu ģimenē.”

8. Papildināt saistošos noteikumus ar 2.7.punktu šādā redakcijā:

“2.7. Pabalsts veselības aprūpes pakalpojumu apmaksai 50% apmērā ģimenēm (personām), kurām ienākumi pēdējos trīs mēnešos nepārsniedz 250 *euro* uz vienu ģimenes locekli, neizvērtējot īpašumus. Pabalsts tiek piešķirts primāro un sekundāro ambulatoro, kā arī stacionāro veselības aprūpes pakalpojumu izdevumu kompensācijai, ar ārsta recepti nozīmētu medikamentu, ierīču un kopšanas līdzekļu iegādes izdevumu kompensācijai. Kopējā pabalsta summa vienai personai ir līdz 150 *euro* gadā. Lai saņemtu pabalstu, jāiesniedz izraksts par ārstēšanos stacionārā, izziņa par ambulatoro ārstēšanos (veidlapa Nr. 27/u), stingrās uzskaites čeki vai kvītis par veselības aprūpes pakalpojumu apmaksu.

9. Aizstāt 2.1.1. apakšpunktā skaitli un apzīmējumu “427 €” ar skaitli un vārdu “450 *euro*”.

Domes priekšsēdētājs A.Lungevičs

**Madonas novada pašvaldības saistošo noteikumu Nr. 25
GROZĪJUMI MADONAS NOVADA PAŠVALDĪBAS 27.01.2010 SAISTOŠAJOS NOTEIKUMOS NR.2 „ NOTEIKUMI PAR VIENREIZĒJU MATERIĀLU PABALSTU PIEŠĶIRŠANU MADONAS NOVADĀ”
paskaidrojuma raksts**

| **Paskaidrojumuraksta sadaļas** | **Norādāmā informācija** |
| --- | --- |
| 1. Projekta nepieciešamības pamatojums
 | Nepieciešamība grozīt spēkā esošos saistošos noteikumus izriet no:LR Labklājības Ministrijas ieteikumiem pašvaldības saistošo noteikumu pilnveidošanai.Labas pārvaldības principu piemērošanai sociālajā palīdzībā.Pašvaldības vēlmes pilnveidot novada iedzīvotājiem sniedzamo sociālo palīdzību.Nepieciešams veikt redakcionālus grozījumus. |
| 1. Īss projekta satura izklāsts
 | Saistošie noteikumi paredz grozījumus spēkā esošajos pašvaldības saistošajos noteikumos, kuri nosaka pašvaldības sociālās palīdzības sniegšanas kārtību novada iedzīvotājiem. |
| 1. Informācija par plānoto projekta ietekmi uz pašvaldības budžetu
 | Kaut arī palielināsies sociālo pabalstu izmaksāšanai nepieciešamais finansējuma apjoms, tomēr palielināt kopējo budžetu pašvaldības sociālai palīdzībai nebūs nepieciešams. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā
 | Ietekmes nav. |
| 1. Informācija par administratīvajām procedūrām
 | Ietekmes nav. |
| 1. Informācija par konsultācijām ar privātpersonām
 | Konsultācijas nav notikušas.Saistošo grozījumu projekts tiks publicēts pašvaldības interneta mājaslapā. |

Domes priekšsēdētājs A.Lungevičs